

**ประกาศองค์การบริหารส่วนตำบลกำแพงเซา**

**เรื่อง การรับสมัครพนักงานจ้างตามภารกิจ**

--------------------------------------------------------------

ด้วย องค์การบริหารส่วนตำบลกำแพงเซา อำเภอเมืองนครศรีธรรมราช จังหวัดนครศรีธรรมราช จะดำเนินการสรรหาและเลือกสรรบุคคลโดยวิธีสอบแข่งขันเพื่อเป็นพนักงานจ้างตามภารกิจและพนักงานจ้างทั่วไป เพื่อปฏิบัติงานในองค์การบริหารส่วนตำบลกำแพงเซา

ดังนั้น เพื่อให้การสรรหาบุคคลเป็นพนักงานจ้างขององค์การบริหารส่วนตำบลกำแพงเซา อาศัยอำนาจตามความในข้อ ๑๘ และข้อ ๑๙ ของประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง ลงวันที่ ๒6 กรกฎาคม ๒๕47 จึงประกาศรับสมัครบุคคลเพื่อสอบแข่งขัน ดังต่อไปนี้

**๑. ชื่อตำแหน่งที่รับสมัคร**

**พนักงานจ้างตามภารกิจ ตำแหน่ง พนักงานขับรถบรรทุกขยะ สังกัดสำนักปลัด จำนวน ๑ อัตรา อัตราค่าตอบแทน ๖,๐๕๐ บาท/เดือน**

**๒. คุณสมบัติและลักษณะต้องห้ามของผู้มีสิทธิสมัครสอบ**

**๒.๑ ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม** ดังต่อไปนี้

(๑) มีสัญชาติไทย

(๒) มีอายุไม่ต่ำกว่า ๑๘ ปี และไม่เกิน ๖๐ ปี

(๓) ไม่เป็นบุคคลล้มละลาย

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับ พนักงานส่วนตำบล

(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

/(๙) ไม่เป็น....

- ๒ –

(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

๒.๒ พระภิกษุ สามเณร นักพรต ชี หรือพราหมณ์ ไม่สามารถสมัครเข้ารับการสรรหาและการเลือกสรรเพื่อบรรจุและแต่งตั้งได้ ทั้งนี้ ตามหนังสือของกรมสารบรรณคณะรัฐมนตรี ฝ่ายบริหาร ที่นว.๘๙/๒๕๐๑ ลงวันที่ ๒๗ มิถุนายน ๒๕๔๘ และตามความในข้อ ๕ ของคำสั่งกรมมหาเถรสมาคม ลงวันที่ ๒๒ กันยายน ๒๕๒๑

๒.๓ ผู้สมัครสอบแข่งขันจะต้องรับผิดชอบในการตรวจสอบ และรับรองตนเองว่า เป็นผู้มีคุณสมบัติทั่วไป และคุณสมบัติเฉพาะตำแหน่งสมัครสอบตรงตามประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นและแสดงหลักฐานตามวัน เวลา และสถานที่กำหนดในกรณีที่มีการผิดพลาดอันเกิดจากผู้สมัครไม่มายื่นหลักฐาน ตามวัน เวลา และสถานที่ที่กำหนดหรือยื่นไม่ครบถ้วนจะถูกตัดสิทธิในการเป็นผู้สมัครสอบแข่งขันได้ และหากมีการปลอมแปลงเอกสารที่ใช้สมัครสอบจะถูกดำเนินคดีตามกฎหมาย

๒.๔ หากตรวจสอบภายหลังพบว่าผู้ใดมีคุณสมบัติเฉพาะตำแหน่งไม่ตรงมาตรฐานกำหนดตำแหน่งจะไม่มีสิทธิรับการแต่งตั้ง

**๓. คุณสมบัติเฉพาะตำแหน่ง**

**๓.๑ ประเภทพนักงานจ้างตามภารกิจ**

ตำแหน่ง พนักงานขับรถบรรทุกขยะ จำนวน ๑ อัตรา

**ลักษณะงานที่ปฏิบัติ**

ปฏิบัติหน้าที่ขับรถบรรทุกขยะ ดูแลรักษาความสะอาด บำรุงรักษา แก้ไขข้อขัดข้อง เล็ก ๆ น้อยๆ ของรถบรรทุกขยะที่ดำเนินการจัดเก็บขยะมูลฝอยตามอาคารบ้านเรือนและที่รองรับขยะมูลฝอย และปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย

**คุณสมบัติเฉพาะตำแหน่ง**

1. วุฒิการศึกษา มัธยมศึกษาตอนต้น(ม.3) หรือเทียบเท่าได้ไม่ต่ำกว่านี้ และมีความรู้ความสามารถในการปฏิบัติหน้าที่
2. มีใบอนุญาตขับรถยนต์ที่ได้รับอนุญาตจากกรมการขนส่งทางบก(ชนิดที่ ๒)
3. มีหนังสือรับรองประสบการณ์การเป็นพนักงานขับรถยนต์มาแล้วไม่ต่ำกว่า ๕ ปี
4. เป็นผู้มีความรู้เบื้องต้นเกี่ยวกับเครื่องยนต์

**ระยะเวลาในการจ้าง**

4 ปี (มีการประเมินผลงานปีละ ๒ ครั้ง ถ้าไม่ผ่านการประเมินจะพิจารณาเลิกจ้าง)

-๓-

1. **กำหนดการรับสมัคร**

ผู้ประสงค์จะสมัคร สามารถขอเอกสารและยื่นใบสมัครด้วยตนเอง**ได้ที่ องค์การบริหารส่วนตำบลกำแพงเซา อำเภอเมืองนครศรีธรรมราช จังหวัดนครศรีธรรมราช ระหว่างวันที่ ๑2 – ๒๒ มิถุนายน ๒๕๕5 ในวันและเวลาราชการ หรือสอบถามรายละเอียดได้ที่ ๐-7537-7581**

**๕.** **หลักฐานที่ต้องยื่นพร้อมกับใบสมัคร**

๑) รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ นิ้ว ถ่ายมาแล้วไม่เกิน ๑ ปี (นับถึงวันสมัคร) จำนวน ๓ รูป และให้ผู้สมัครลงนามหลังรูปถ่ายด้วย

๒) สำเนาวุฒิการศึกษา ตรงตามคุณสมบัติเฉพาะตำแหน่ง พร้อมรับรองสำเนาถูกต้อง

๓) สำเนาบัตรประจำตัวประชาชน พร้อมรับรองสำเนาถูกต้อง จำนวน ๑ ฉบับ

๔) สำเนาทะเบียนบ้าน พร้อมรับรองสำเนาถูกต้อง จำนวน ๑ ฉบับ

๕) สำเนาใบอนุญาตขับรถยนต์ที่ได้รับอนุญาตจากกรมการขนส่งทางบก(ชนิดที่ ๒)

๖) สำเนาใบรับรองการผ่านการเกณฑ์ทหาร พร้อมรับรองสำเนาถูกต้อง จำนวน ๑ ฉบับ

๗) ใบรับรองแพทย์ ออกให้ไม่เกิน ๓๐ วัน

๘) สำเนาหลักฐานอื่น เช่น เอกสารการเปลี่ยนชื่อ-สกุล หนังสือรับรองการปฏิบัติงานหรือแสดงประสบการณ์ในตำแหน่งที่สมัคร พร้อมรับรองสำเนาถูกต้อง

**๖. ค่าธรรมเนียมในการสมัครสอบ**

๖.๑ พนักงานจ้างตามภารกิจ **(พนักงานขับรถบรรทุกขยะ) ค่าธรรมเนียม ๑0๐ บาท**

**๗. ประกาศรายชื่อผู้มีสิทธิ์สอบ วัน เวลา สถานที่สอบ และประกาศรายชื่อผู้สอบคัดเลือกได้ ดังนี้**

๗.๑ **ประกาศรายชื่อผู้มีสิทธิ์สอบ** **วันที่ ๒6 เดือนมิถุนายน พ.ศ.๒๕๕5**  ณ ที่ทำการองค์การบริหารส่วนตำบลกำแพงเซา อำเภอเมืองนครศรีธรรมราช จังหวัดนครศรีธรรมราช

๗.๒ **วัน เวลา และสถานที่สอบ แข่งขัน** **วันที่ ๒8 เดือน มิถุนายน พ.ศ. ๒๕๕5** ณ ที่ทำการองค์การบริหารส่วนตำบลกำแพงเซา อำเภอเมืองนครศรีธรรมราช จังหวัดนครศรีธรรมราช

- สอบภาคความรู้ความสามารถทั่วไป , สอบภาคความรู้เหมาะสมกับตำแหน่ง เวลา ๐๙.๐๐ – ๑๒.๐๐ น.

- สอบภาคความรู้เหมาะสมกับตำแหน่ง (สัมภาษณ์) เวลา ๑๓.๐๐ น. เป็นต้นไป

๗.๓ **ประกาศรายชื่อผู้สอบแข่งขันได้**  **วันที่ 2 เดือน กรกฎาคม พ.ศ. ๒๕๕5** ณ ที่ทำการองค์การบริหารส่วนตำบลกำแพงเซา อำเภอเมืองนครศรีธรรมราช จังหวัดนครศรีธรรมราช

***/๘. หลักและวิธีการสรรหา....***

-๔-

1. **หลักสูตรและวิธีการสรรหา** จะดำเนินการเลือกสรรโดยวิธีการประเมินสรรถนะ ดังนี้

**๘.๑ สอบข้อเขียน คะแนนเต็ม ๑๐๐ คะแนน วิชาที่สอบ คือ**

๑. ความรู้ความสามารถทั่วไป ๓๐ คะแนน

๒. วิชาภาษาไทย ๓๐ คะแนน

๓. วิชาความรู้ความสามารถเฉพาะตำแหน่ง ๔๐ คะแนน

**๘.๒ สอบสัมภาษณ์ คะแนนเต็ม ๑๐๐ คะแนน หลักเกณฑ์การสัมภาษณ์**

๑. ประวัติส่วนตัว การศึกษา จริยธรรมและคุณธรรม ๒๐ คะแนน

๒. ประสบการณ์ความสามารถพิเศษ ๒๐ คะแนน

๓. การควบคุมอารมณ์ อุปนิสัย ท่วงท่าวาจา การแต่งกาย ๒๐ คะแนน

๔. ความคิดริเริ่มสร้างสรรค์ ปฏิภาณไหวพริบ ๒๐ คะแนน

๕. มนุษย์สัมพันธ์ การปรับตัวเข้ากับเพื่อนร่วมงาน ร่วมสังคม ๒๐ คะแนน

1. **เกณฑ์การตัดสิน**

ผู้ที่จะถือว่าเป็นผู้ผ่านการประเมินสมรรถนะ ให้ถือเกณฑ์ว่าต้องเป็นผู้ที่สอบข้อเขียนและสอบสัมภาษณ์ ได้คะแนนไม่ต่ำกว่าร้อยละ ๖๐

**๑๐. การขึ้นบัญชีผู้สอบคัดเลือกได้**

๑๐.๑ การขึ้นบัญชีผู้สอบคัดเลือกได้ จะเรียงลำดับจากผู้ที่สอบคัดเลือกได้คะแนนสูงสุดลงมาตามลำดับ ในกรณีที่ผู้สอบคัดเลือกได้คะแนนรวมเท่ากัน ผู้ที่ยื่นใบสมัครก่อนเป็นผู้อยู่ในลำดับที่สูงกว่า

๑๐.๒ บัญชีผู้สอบคัดเลือกกำหนดให้บัญชีมีอายุ 1 ปี นับจากวันที่ประกาศขึ้นบัญชีฯ

**๑๑ . การจ้างและการแต่งตั้ง**

ผู้สอบคัดเลือกได้ จะได้รับการแต่งตั้งตามลำดับที่ในบัญชีผู้สอบคัดเลือกได้ ถ้าสอบคัดเลือกได้ถึงลำดับที่จะได้รับการแต่งตั้งมีวุฒิการศึกษาสูงกว่าที่ได้กำหนดไว้ตามประกาศฯ นี้จะนำมาใช้เพื่อเรียกร้องสิทธิใดๆ เพื่อประโยชน์ของตนเองไม่ได้

องค์การบริหารส่วนตำบลกำแพงเซา อำเภอเมืองนครศรีธรรมราช จังหวัดนครศรีธรรมราช ดำเนินการสอบแข่งขันดังกล่าวในรูปของคณะกรรมการโดยยึดหลักความรู้ ความสามารถ ความเสมอภาค และความเป็นธรรม อย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบได้และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการการดำเนินการสอบแข่งขันได้ทราบที่ **หมายเลขโทรศัพท์ ๐-7537-7581** เพื่อจักได้ดำเนินการตามกฎหมายต่อไป

ประกาศ ณ วันที่ 1 เดือน มิถุนายน พ.ศ. ๒๕๕5

(นายจรวย จิตต์ชื่น)

นายกองค์การบริหารส่วนตำบลกำแพงเซา